Пирамидион

[мини|250x250пкс| Пирамидии во главната сала на Египетскиот музеј во [Каиро]]
мини|250x250пкс| Пирамидион на црната пирамида на Аменемхет III. во Дахшур
[мини|250x250пкс| Обновениот пирамидион на [Црвена пирамида|Црвената пирамида во Дахшур]]
**Пирамидион** — највисокиот дел или горниот камен на египетските пирамиди или обелискци. Египќаните го нарекувале *бенбенет* и ја поврзале пирамидата како целина со светиот камен бенбен. Во Египетското Старо Кралство, пирамидионите биле направени главно од диорит, гранит или фин бел варовник и обложени со злато или електрум. Во Средното Кралство и кон крајот на раздобјето на градење на пирамиди, тие биле направени од гранит и *„обложени со златни листови за да ги одбиваат сончевите зраци“.* Во ова раздобје, на пирамидионите често било испишано името на фараонот, неговата титула и верските симболи.

Преживеале многу малку пирамидиони. Повеќето се направени од полиран црн гранит и се наведени со имињата на сопствениците на пирамидите. Четири пирамидиони, најголемата збирка во светот, се изложени во главната сала на Египетскиот музеј во Каиро. Меѓу нив се и пирамидионите од Црната пирамида на Аменемхет III во Дахшур и Хенџеровата пирамида во Сакара. 

Многу оштетен и обновен пирамидион од бел турски варовник, веројатно направен за Црвената пирамида на Снофру, стои до неговата пирамида во Дахшур. Пирамидионот е нешто необичен бидејќи неговиот нагиб е поостар од нагибот на пирамидата.

## Посебни пирамиди со пирамидиони
Во Новото Кралство, неколку посебни подземни гробници биле обележани на површината со мала пирамида од тули со пирамидион на врвот. Четирите странични лица на пирамидионот обично содржеле текстови и сцени поврзани со култот на богот на сонцето. Типична сцена го покажувала движењето на Сонцето. Се издигало на предното лице и заоѓало на спротивното лице. Ноќе патувало низ подземниот свет каде владеел Озирис.

### Пирамидионот на писарот Мојсеј
На пирамидионот на писарот Мојсеј (Ново Кралство, Деветнаесетта династија околу 1250 г. пр. н. е., варовник, висина 53 см) Мојсеј е прикажан како принесува жртва. Неговото име е напишано на две спротивни страни. На четвртиот панел има слика на павијан кој вреска над изгрејсонцето и денот. Во исто време, павијанот го претставувал заштитникот на писарите, богот Тот.

### Пирамидионот на Птахемвиј
Слични сцени поврзани со Сонцето може да се најдат и на пирамидионот на Птахемвиј (Деветнаесетта династија околу 1200 г. пр. н. е., варовник, ширина 28 см, висина 42 см. На едно од лицата се прикажани богот на сонцето Ра-Хоракти и богот на подземниот свет Озирис. На спротивната страна, покојниот Птахемвиј е прикажан во жртвена положба пред три колони хиероглифи.

## Галерија

Податотека:Pyramidion_of_Nesnubhotep,_top_of_a_limestone_chapel_monument._A_scarab_and_adoring_baboons_in_relief._26th_Dynasty._From_Abydos,_Egypt._The_Petrie_Museum_of_Egyptian_Archaeology,_London.jpg|Неснубхотеповиот пирамидион од врвот на капелата од варовник; Дваесет и шеста династија, Абидос, сега Петриев музеј на египетската археологија, Лондон
Податотека:Pyramidion_of_Nebamun._Possibly_top_of_a_stela._Limestone._19th_Dynasty._From_Egypt._Bought_in_the_Thebaid_(Thebais)_but_probably_it_came_from_Deir_el-Medina._The_Petrie_Museum_of_Egyptian_Archaeology,_London.jpg|Небамуновиот пирамидион, можеби врвот на стела; Деветнаесеттата династија, веројатно од Деир ел-Медина, сега Петриев музеј, Лондон
Податотека:PyramidionFromPrivateTomb_RosicrucianMuseum.png|Варовнички пирамидион од приватна гробница, сега во Египетскиот музеј на редот на Розае Крусис, Сан Хозе, Калифорнија
Податотека:Paris_Concorde_obélisque_1.jpg|Пирамидионот на обелиск на Плас де ла Конкорд, Париз


## Наводи

Категорија:Архитектонски елементи
Категорија:Египетски пирамиди
Категорија:Зборови што ги нема во ТРМЈ
Категорија:Латинизми